Akkaataa imaammata diinagdee biyyi tokko hordofuutuutiin maddi kaappitaala invastimentii biyya keessaa ykn alaa irraa ta’uu ni danda’a Bu’uuruma kanaan gosootni invastimentii invastimentii kallatiin biyya alaa irraa dhufu (Foreign Direct Investment) fi invastimentii biyya keessaa (Domestic investment) jedhamuun bakka lamatti qooduun ni danda’ama Haaluma kanaan kutaan kun gosota invastimentii kana irraatti kan  xiyyeeffate ta’a. Guddina diinagdee biyya tokkoo keessatti ga’een invastimentiin qabu murteessaa dha. Keessumattuu, biyyoota akka Itoophiyaa galii-xiqqaa qabaniifi sadarkaan beekumsaa fi hubannoo tekinoolojii ammayyaa dubatti hafetti, akkasumas rakkoowwan hojii-dhabdummaan bal’inaan jirutti barbaachisummaan invastimentii dhimma murteessaa fi ol’aanaa dha. Invastimentiin gosoota lama kan qabu yammuu ta’u isaanis invastimentii kallatti biyya alaa fi invastimentii biyya keessaa jedhamuun beekamu. Kanatti aansuun gososta invastimentii kanneen tokko tokkoon yaa ilaallu.